Oh No Not My Baby

«Oh No Not My Baby» er ein song skriven av Gerry Goffin og Carole King.Oh No Not My Baby Henta 24. mai 2022 Teksten skildrar korleis vener og familie igjen og igjen åtvarar songaren om at partnaren til songaren er utru.

Historie
Den første utgåva av «Oh No Not My Baby» vart gjeven ut av Maxine Brown, og ifølgje ho hadde songen først vore spelt inn av The Shirelles, men ikkje gjeve ut. Songen kom ut i september 1964 og låg sju veker inne på topp 40 på Billboard Hot 100 i desember 1964 - januar 1965 og nådde 24. plassen. Songen vart sidan gjeven ut på det andre studioalbumet hennar, Spotlight on Maxine Brown, gjeve ut i 1965.

Rod Stewart-versjonen
I 1973 gav Rod Stewart (i lag med Faces-bandmedlemmane Ron Wood, Kenny Jones og Ian McLagan) ut «Oh No Not My Baby». Han produserte versjonen sjølv og gav han ut på singel. Denne nådde sjetteplassen på den britiske singellista i september 1973 og sidan 59. plassen på både den amerikanske og kanadiske singellista før året var omme. B-sida, tilskriven Faces, var «Jodie» skriven av Ron Wood, Rod Stewart og Ian McLagan.

Cher-versjonen

I desember 1992 gav Cher ut «Oh No Not My Baby» som oppfølgjaren til den internasjonale hitten hennar «The Shoop Shoop Song (It's in His Kiss)» og produsert av Peter Asher. Songen vart ein moderat internasjonal hit tidleg i 1993. AllMusic-redaktøren J.F. Promis kalla versjonen hennar «dristig.»Review by Allmusic Henta 15. oktober 2013

Innhald
Europeisk 7"- og kassettsingel
«Oh No Not My Baby» – 3:09
«Love Hurts» – 4:19

Europeisk 12"- og CD-singel
«Oh No Not My Baby» – 3:09
«Love on a Rooftop» – 4:22
«Love Hurts» – 4:19
«Main Man» – 3:48

Salslister
Liste (1992–93)PlasseringEuropa (European Hot 100 Singles)87Europeisk Adult Contemporary Top 254Europeisk Hit Radio Top 4014Tyskland (Official German Charts)52Island (Íslenski Listinn Topp 40)28Polen (LP3)18Spania Top 40 Radio (Promusicae)35

Andre coverversjonar
 Songen vart spelt av Manfred Mann som med sin versjon av The Shirelles sin «Sha La La» hadde delt amerikanske topp 40 med Brown sin «Oh No Not My Baby» - og versjonen i den gruppa av «Oh No Not My Baby», gjeve ut 9 april 1965, nådde 11. plassen i Storbritannia. Manfred Mann sin «Oh No Not My Baby» vart ikkje gjeve ut på singel i USA, men den kanadiske utgåva klarte ikkje å gå inn på lista der. I Australia nådde songen 67. plassen. 
 Dusty Springfield spelte han inn for hennar andre album, Ev'rything's Coming Up Dusty i 1965.
 Merry Clayton spelte inn «Oh No Not My Baby» i 1972 med Carole King på piano; produsert av Lou Adler. Denne nådde Billboard Hot 100 på 72. plassen og 61. plassen på Cash Box Top 100 Singles-lista. Han nådde òg 30. plassen på Billboard Best Selling Soul Singles-lista. Trass i ei moderat plassering på listene, vart Clayton sin versjon nominert til Grammyprisen for beste kvinnelege R&B-vokalprestasjon for året 1972.Billboard 27. januar 1973 p.15
 De Blanc hadde ein mindre R&B-hit (70. plassen) med «Oh No Not My Baby» i 1976.
 Linda Ronstadt spelte inn «Oh No Not My Baby» for sitt Winter Light-album frå 1993. Sporet nådde 35. plassen på Billboard si Hot Adult Contemporary Tracks i 1994. I Canada nådde songen 33. plassen og 29. plassen på AC-listene.
 The Partridge Family spelte inn «Oh No Not My Baby» for albumet deira Bulletin Board frå 1973. 

Samplingar
Riffet i starten på Maxine Brown sin versjon vart nytta av Gabriella Cilmi på singelen hennar «Sanctuary».

Kjelder

Denne artikkelen bygger på «Oh No Not My Baby» frå ,  den 24. mai 2022. 
 oppgav desse kjeldene:

Kategori:Songar frå 1964
Kategori:Singlar frå 1964
Kategori:Singlar frå 1965
Kategori:Singlar frå 1973
Kategori:Singlar frå 1992
Kategori:Songar med tekst av Gerry Goffin
Kategori:Songar skrivne av Carole King
Kategori:Manfred Mann-songar
Kategori:Rod Stewart-songar
Kategori:Cher-songar
Kategori:Linda Ronstadt-songar
Kategori:Dusty Springfield-songar
Kategori:Aretha Franklin-songar
Kategori:Carole King-songar
Kategori:The Partridge Family-songar
Kategori:Odyssey-songar
Kategori:Mercury Records-singlar
Kategori:Geffen Records-singlar
Kategori:Songar produserte av Peter Asher
Kategori:Wand Records-singlar
Kategori:The Shirelles-songar